বাঘাযতীন, ট্যাংরার পর এবার বিধাননগরে হেলে পড়ল বহুতল

কলকাতা: তিলোত্তমার বুকে বারবার বহুতল হেলে পড়ার ঘটনা সামনে আসছে। বাঘাযতীন, ট্যাংরার পর এবার বিধাননগর! আর এবার বিধাননগরের নারায়ণপুর হেলে পড়ল বহুতল। একটি নয়, পরপর দুটি বহুতল হেলে পড়েছে সেখানে। আর এই ঘটনা সামনে আসার পরেই সেই বহুতল খালি করার পরামর্শ দেওয়া হয়েছে।

ঠিক যেন ট্যাংরার স্মৃতি ফেরত এল। এদিন বিধাননগরেও একটি বিল্ডিং হেলে পড়ে। আর এই ঘটনায় ফের দুদিন আগে ঘটে যাওয়া দুঃস্মৃতি ফিরে এল। ইতিমধ্যেই, বহুতলের বাসিন্দাদের মধ্যে দেখা দিয়েছে আতঙ্ক। শুধুতাই নয়, সূত্র মারফত জানা যাচ্ছে, পুরো বহুতলটি বেআইনিভাবে তৈরি করা হয়েছে। ইতিমধ্যেই, সেই বহুতল প্রোমোটারকে দেওয়া হয়েছে নোটিশ। কিন্তু আমজনতার মনে এখন একটাই প্রশ্ন, কেন বারবার তিলোত্তমার বহু এলাকায় হেলে পড়ছে বহুতল?

আরও পড়ুন: কালচিনিতে মমতার জনসভায় উপস্থিত জন বার্লা! আজই কি ফুলবদলের সম্ভাবনা?

উল্লেখ্য, এর আগে বাঘাযতীন এবং ট্যাংরায় বহুতল হেলে পড়ার ঘটনায় সেই বহুতল ভেঙে ফেলার নির্দেশ দেওয়া হয়। এমনকি মেয়র ফিরহাদ হাকিম অভিযোগ তোলেন, জলা জমি বুজিয়ে এই সব বহুতল বেআইনিভাবে গড়ে তোলা হয়েছে। কিন্তু অভিযোগ, গোটা শহরজুড়ে এই বেআইনি আবাসন গড়ে উঠছে কীভাবে! উঠছে প্রশ্ন।

দেখুন অন্য খবর